भाजपा सदस्यों के शोर-शराबे के बीच कांग्रेस नेता ने कहा सरकार की आर्थिक नीति को 'धोखा' बताया। चिदंबरम ने कहा कि सरकार का कराधान सिद्धांत आम लोगों पर प्रत्यक्ष कर का बोझ डालने वाला और अमीरों को लाभ पहुंचाने वाला है। उन्होंने न्यूनतम समर्थन मूल्य, रोजगार सृजन और महत्त्वाकांक्षी स्वास्थ्य बीमा योजना को जुमला करार दिया। उन्होंने कहा, 'हम तीन तलाक विधेयक का समर्थन कर सकते हैं लेकिन इस तीन जुमले का नहीं।' दीर्घावधि पूंजी लाभ कर को सही ठहराते हुए वित्त मंत्री ने कहा कि इसका असर केवल अमीर निवेशकों पर पड़ेगा और 1 लाख रुपये सालाना कमाई पर इससे छूट मिलेगी। इन अमीर निवेशकों में बड़े कारोबारी, सीमित दायित्व साझेदारी वाली इकाइयां और विदेशी संस्थागत निवेशक शामिल हैं।